**Lucrare propusa pentru RED,noiembrie 2018**

**Amestecul acromatic**

autor **Nealcoș Alina**- Liceul de Arte “Sigismund Toduță” Deva

Modalitățile de reprezentare ale compoziției pot fii atât grafice, cât și picturale. Cu cât contrastele, de valoare și de culoare, sunt mai puternice cu atât compoziția devine mai tensionată, mai dinamică; și cu cât valoarea lor scade, se stinge cu atât devin mai relaxante, mai liniștite.

Rolul acestor informatii, este de a-i ajuta, pe elevi, să conștientizeze anumite modalități de reprezentare artistic-plastică și de a-i ajuta de descopere anumite mesaje pe care le întâlnesc în contactul cu operele de artă.

Printre primele lucrări realizate în clasa a VI-a voi face referire la compoziția închisă, unde elevii au ca subiect “Copacul”, realizat doar în non-culori. În prima fază realizăm împreună un studiu de caz asupra copacului, fiecare își aduce aportul cu câte o noțiune despre copac. Pe langă faptul că vor lucra doar cu cele două non-culori, și accentuez atât verbal cât și pe tablă acest lucru, o altă surpriză este dimensiunea cât mai mare a copacului, să ocupe o suprafață amplă, fondul rămas să fie subordonat acestuia. Unii elevi au ca mod de reprezentare un stil îngrijit ce tinde spre decorativ, alții sunt mai explozivi, mai gestuali și au înclinații spre picturalitate. Cu toate astea toți încearcă să atingă cerințele propuse de mine, cât mai îndeaproape, chiar dacă unii realizează doar crengile, fără frunziș, fructe sau alte elemente pe care le întâlnim la copaci, alții sunt mai creativi și adaugă prin suprapuneri elemente pe care și le amintesc.

Găsirea unui număr cât mai mare de griuri între alb și negru este o adevarată provocare, chiar nesteptată pentru unii dintre ei. Modalitatea fiecăruia, de căutarea a tipurilor de griuri, prin metoda exercițiului, îi incită și le dezvoltă spiritul de observație. Acuitatea vizuală și rafinamentul trecerilor dintre suprafețe se face la unii mai subtil, la alții mai contrastant. Acest exercițiu mă ajută și pe mine, ca profesor să-mi dau seama de creativitatea, de personalitatea fiecăruia dintre ei, de nivelul la care și-au însușit bagajul de cunoștințe până acum. Chiar dacă la prima vedere par demoralizați de gama restrânsă a celor două non-culori, intervenția și încurajările mele dau roade, în final rezultatele sunt neașteptate, chiar și pentru ei, când își văd lucrările îi încântă,îi motivează și par a prinde aripi.

|  |
| --- |
| D:\My Document\My Pictures\lucrari sc.G.5\non-culori\IMG_0107.jpg  Lucrare elev clasa aVI-a |

Pentru a observa și a participa la modalitatea de evaluare, am așezat toate lucrările pe tablă, și am făcut corectura împreună cu ei. Puterea lor de discernământ a fost cât se poate de realistă. Au ținut cont de cerințele făcute și nu au fost subiectivi, ceea ce m-a surprins pozitiv. Din întreaga clasa, de 27 de elevi, majoritatea au atins cerințele. Optsprezece dintre ei au lucrări care ating cerințele în proporție de 100%, așadar nota va fii de 10; șapte dintre ei au realizat imaginea copacului încadrată în cerințe, însă variațiunile de griuri sunt relativ reduse, de aceea nota va fi 9; și doi elevi care din cauza emotivității nu au dus la finalizare imaginea și nici nu s-au încadrat în totalitate la cerințele făcute în prezentarea temei,însă ca încurajare și stimulare, au nota finală de 8. Deși ei au fost mai critici, am considerat ca notele date sunt și o încurajare pe care o merită, fiind la început de an școlar.

**Bibliografie:**

Adrian, R. *“Educația plastică la orice vâstă”,* editura Ars Donceti, București 2008

Demetrescu,C. “*Culoare, suflet și retină”,*editura Meridiane, București 1966

Mihăilescu, D. “*Limbajul culorilor și al formelor”,* editura Științifică și Enciclopedică, București 1980

Roșca, Al. “*Creativitatea”,* editura Enciclopedică Română, București 1972